
Ehitusloa andmisest keeldumine (Rakvere tn 26) 

1. ASJAOLUD JA MENETLUSE KÄIK

12.04.2017 laekus ehitisregistri elektroonilisse keskkonda läbivaatamiseks Rakvere tn 26 kinnistule üksikelamu ning piirdeaia püstitamiseks ehitusloa taotlus koos ehitusprojektiga (linnavalitsuse dokumendiregistris nr 3848).

13.04.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/10998 menetluse nr 96336, ning suunatud arhitektuuri- ja planeerimise osakonnale ning Päästeameti Ida päästekeskus kooskõlastamiseks.
Ehitusloa menetlus toimus ehitisregistri elektroonilises keskkonnas. Ehitusprojektis on mitu korda avastatud puudused ning ehitusprojekt on viis korda tagastatud märkuste parandamiseks. 

10.08.2017 kinnistu omanik tagastas taotluse parandamata märkustega ning teatas, et sõlmis lepingu teise projekteerijaga ja palub algatatud menetluse lõpetada (linnavalitsuse dokumendiregistris nr 8052).
. 

Taotlusega esitatud ehitusprojekt jätkuvalt ei vasta ehitusprojektile esitatavatele nõuetele.

Ehitusseadustiku § 44 punkti 5 kohaselt pädev asutus keeldub ehitusloa andmisest, kuna ehitusprojekt ei vasta ehitusprojektile esitatavatele nõuetele.
2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.
3. OTSUS

Keelduda ehitusloa andmisest Rakvere tn 26 üksikelamu ning piirdeaia püstitamiseks ehitusprojekti, 02.01.2017 töö  nr 04-2017, projekteerija FIE Niina Kostina, kohaselt.

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

